OBEC Vinohrady nad Váhom

Všeobecne záväzné nariadenie 
                        Obce Vinohrady nad Váhom
 č. 4 /2015
zo dňa  14.12.2015
ktorým sa mení a dopĺňa Všeobecne záväzné nariadenie obce Vinohrady nad Váhom
        č.5/2009 o miestnom poplatku za komunálne odpady a drobné stavebné odpady

Schválené Obecným zastupiteľstvom vo Vinohradoch  nad Váhom dňa  14 .12.2015 uznesením č.91/2015
 Účinnosť od: 01.01.2016

Obec Vinohrady nad Váhom na základe samostatnej pôsobnosti podľa článku 68 Ústavy Slovenskej republiky a podľa § 6 ods. 1 zákona Slovenskej národnej rady č. 369/1990 Zb. o obecnom zriadení v znení neskorších predpisov a v súlade so zákonom č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších predpisov vydáva toto Všeobecne záväzné nariadenie obce Vinohrady nad Váhom  č. 4 /2015 o miestnych daniach.

Čl. 1
Všeobecne záväzné nariadenie Obce Vinohrady nad Váhom 5/2009 s dodatkamič.1 a  2/2012  č.3/2013 zo dňa 4.11.2013 o miestnom poplatku za komunálne odpady a drobné stavebné odpady sa mení a dopĺňa nasledovne:
Čl.2
1.ruší sa  § 4  a nahrádza sa novým textom
§ 4  Odpustenie poplatku
1)Správca poplatku poplatok odpustí za obdobie, za ktoré poplatník správcovi poplatku preukáže na základe podkladov, že sa viac ako 90 dní v zdaňovacom  období nezdržiava alebo sa nezdržiaval na území obce Vinohrady nad Váhom .
        2)Poplatník preukazuje svoj nárok  na odpustenie poplatku nasledujúcimi hodnovernými 
       dokladmi  vystavenými v aktuálnom zdaňovacom období z ktorých jednoznačne
        vyplýva počet dní pobytu poplatníka mimo obce Vinohrady nad Váhom.
a)	študent študujúci na území SR mimo trvalého bydliska – potvrdenie o návšteve školy a potvrdenie o prechodnom ubytovaní v ubytovacom zariadení, nájomnú zmluvu k nahliadnutiu správcovi poplatku, v prípade, že súčasťou nájomného nie je poplatok za odpad aj potvrdenie o zaplatení poplatku za odpad,
b)	študent študujúci v zahraničí – potvrdenie školy o štúdiu v zahraničí,
c)	poplatník zamestnaný v zahraničí – potvrdenie zamestnávateľa (alebo agentúry) o trvaní pracovného pomeru v zahraničí,
d)	 poplatník, ktorý sa dlhodobo zdržiava v zahraničí – potvrdenie úradu miestnej    samosprávy o pobyte, prípadne bydlisku v zahraničí
e)	poplatník pracujúci v SR mimo trvalého pobytu – potvrdenie zamestnávateľa o zamestnaní a o prechodnom ubytovaní v mieste výkonu práce, tzn. mimo trvalého bydliska. V prípade, že súčasťou nájomného nie je poplatok za odpad, aj potvrdenie o zaplatení poplatku za odpad,
f)	poplatník prechodne žijúci v inom meste – potvrdenie o zaplatení poplatku za odpad v mieste prechodného pobytu z dôvodu prechodného pobytu, odpustenie poplatku sa  nevzťahuje na dočasné pobyty v rekreačných chatách, kde poplatník platí príslušnej obci poplatok z titulu vlastníctva nehnuteľnosti a nie z titulu súvislého pobytu na základe prechodného pobytu v obci,
g)	poplatník vo výkone trestu odňatia slobody alebo vo výkone väzby – rozhodnutie o výkone trestu, alebo potvrdenie zariadenia na výkon trestu
h)	poplatník hospitalizovaný v zariadení poskytujúcom služby zdravotníckej starostlivosti, v zariadení sociálnej starostlivosti a sociálnych služieb, v reedukačnom zariadení  alebo v detskom domove – potvrdenie príslušného zariadenia o hospitalizovaní či ubytovaní,
3 )  K dokladom uvedeným v ods. 2 písm. b), d) a e) vystaveným v úradnom jazyku krajiny,        
 kde sa poplatník zdržuje, je potrebné doložiť aj ich preklad do štátneho jazyka SR 
 (nevyžaduje sa úradný preklad). Doklady nie je možné nahradiť čestným vyhlásením. 
4)   Poplatok nebude  odpustený poplatníkovi, ktorý má voči správcovi poplatku    
      nedoplatok na poplatku za komunálny odpad

2.V § 8 ods.1 sa dopĺňa  písm. c/ktoré znie:
c) za množstvový zber drobného stavebného odpadu pri využití veľkoobjemného kontajnera poplatok vo výške 0,015 € za 1 kg drobných stavebných odpadov bez obsahu škodlivín.
3. V § 9 sa za ods. 2) vkladá nový odsek 3)ktorý znie :
3) Poplatok podľa §8 ods. 1 písm. c) sa určí ako súčin sadzby poplatku a množstva odvezeného drobného stavebného odpadu bez odpadu škodlivín, vyprodukovaného pôvodcom odpadu – fyzickou osobou.
                                                         Čl. 3
Mení sa  Dodatok č. 2/2012k VZN č.5/2009 v § 9b ods. 1 nasledovne: 
1) Správca dane poskytuje úľavu pre osobu v jednočlennej domácnosti nad 62 rokov veku. Úľava sa poskytuje vo výške 10,00 €/rok.

Toto všeobecne záväzné nariadenie obce Vinohrady nad Váhom č. 4/2015, ktorým sa mení a dopĺňa Všeobecne záväzné nariadenie Obce Vinohrady nad Váhom č. 5/2009 s dodatkami o miestnom poplatku za komunálne odpady a drobné stavebné odpady nadobúda účinnosť dňom 1. Januára 2016.
Vo Vinohradoch nad Váhom, dňa 15.12.2015

						Ing. Eva Hanusová v.r.
						      starostka obce

Toto nariadenie bolo schválené uznesením Obecného zastupiteľstva vo Vinohradoch nad Váhom č. 91/2015 dňa 14.12.2015.

Zverejnené  15.12.2015